**Обавештење за бираче о гласању ван бирачког места**

**ПОШТОВАНИ БИРАЧИ,**

Обавештавамо вас да поводом предстојећих избора расписаних за 02. јун 2024. године, бирач који није у могућности да гласа на бирачком месту услед тешке болести, старости или инвалидитета, може да гласа ван бирачког места, а на подручју које обухвата бирачко место, ако о томе обавести **Изборну комисију Градске општине Звездара** од 08,00 до 20,00 часова, почев од 29. маја 2024. године до 01. јуна 2024. године и на дан гласања 02. јуна 2024. године најкасније до 11,00 часова на бројеве телефона:

**011/3405-690, 011/3405-935 и 011/3405-987**,

односно **бирачки одбор** на дан гласања 02. јуна 2024. године од 07,00 до 11,00 часова.